Zápisnica
z mimoriadneho zasadnutia Miestneho zastupiteľstva mestskej časti Bratislava – Podunajské Biskupice zo dňa 14.08.2018.

Prítomní:	PhDr. Alžbeta Ožvaldová	-	starostka mestskej časti
		Ing. Iveta Györgyová		-	miestna kontrolórka 
		poslanci			-	podľa prezenčnej listiny
		pracovníci MiÚ		-	podľa prezenčnej listiny

Navrhnutý program :

01) 		Otvorenie.
02)	Návrh na určenie volebných obvodov a počtu poslancov Miestneho zastupiteľstva mestskej časti Bratislava – Podunajské Biskupice pre voľby do orgánov samosprávy obcí, ktoré sa budú konať dňa 10. novembra 2018.
03)	Návrh na zmenu uznesenia č. 414/2014-2018  - Použitie finančných prostriedkov z Rezervného fondu Mestskej časti Bratislava - Podunajské Biskupice.
04)	Zmena č. 5  číselného a programového rozpočtu Mestskej časti Bratislava - Podunajské Biskupice na rok 2018.
05)	Žiadosť o zaujatie stanoviska Mestskej časti Bratislava – Podunajské Biskupice k podnájmu pozemkov registra „C“ parc.č. 5318/1 o výmere 5040 m2 a parc.č. 5318/2 o výmere 2280 m2 v k.ú. Podunajské Biskupice za účelom prevádzkovania lunaparku v čase od 15.10.2018 do 04.11.2018 v prospech: Pavel Gajarský, Hronská 5150/14, 821 07 Bratislava.
06)		Záver.

K bodu 01) 	Otvorenie.

Starostka mestskej časti PhDr. Alžbeta Ožvaldová privítala na mimoriadnom zasadnutí miestneho zastupiteľstva poslancov mestskej časti a pracovníkov miestneho úradu. Skonštatovala, že na zasadnutí je prítomných 10 poslancov, t.j. miestne zastupiteľstvo je uznášania schopné. Z rokovania sa  ospravedlnili poslanci Černý, Krippel, Kováčiková a Falanga Wurster. Predniesla návrh na doplnenie programu rokovania o bod 01/a): „Návrh na zmenu termínu zasadnutia miestnej rady a miestneho zastupiteľstva“. Doplnenie programu poslanci jednomyseľne schválili. Následne dala hlasovať o programe rokovania ako celku, zložení návrhovej komisie a overovateľov zápisnice a miestne zastupiteľstvo prijalo

02)

UZNESENIE č. 444/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
1.	predložený návrh programu rokovania, doplnený o bod 01/a): „Návrh na zmenu termínu zasadnutia miestnej rady a miestneho zastupiteľstva“;
za: 10 – jednomyseľne

2. 	návrhovú komisiu v zložení: 	         	Ján Duranský, Pavol Kubiš, Vladimír Holásek;
za: 10 – jednomyseľne 

3. 	overovateľov zápisnice:  		Rozália Múčková, Attila Foglszinger.
za: 10 – jednomyseľne

K bodu 01/a)  Návrh na zmenu termínu zasadnutia miestnej rady a miestneho 
                   zastupiteľstva.

	Starostka mestskej časti predniesla návrh na zmenu termínov posledných zasadnutí  orgánov mestskej časti v tomto volebnom období, ktoré boli naplánované na: miestna rada na deň 10.09.2018 a miestne zastupiteľstvo na deň 25.09.2018. Nakoľko v plánovaný deň zasadnutia miestneho zastupiteľstva sa bude služobne zdržiavať mimo územia Slovenskej republiky, navrhla ich uskutočnenie nasledovne: miestna rada dňa 18.09.2018 a miestne zastupiteľstvo dňa 02.10.2018. Nakoľko k predmetnému návrhu sa do diskusie nikto neprihlásil, dala o návrhu hlasovať a miestne zastupiteľstvo prijalo

UZNESENIE č. 445/2014-2018
Miestne zastupiteľstvo Mestskej časti Bratislava – Podunajské Biskupice

A.	r u š í
schválené termíny zasadnutí: 	

Miestnej rady mestskej časti Bratislava – Podunajské Biskupice dňa 10.09.2018
Miestneho zastupiteľstva mestskej časti Bratislava – Podunajské Biskupice dňa 25.09.2018;

B.	s c h v a ľ u j e
nové termíny zasadnutí:

Miestnej rady mestskej časti Bratislava – Podunajské Biskupice dňa 18.09.2018
Miestneho zastupiteľstva mestskej časti Bratislava – Podunajské Biskupice dňa 02.10.2018.

za: 10 – jednomyseľne

03)

K bodu 02) 	Návrh na určenie volebných obvodov a počtu poslancov Miestneho zastupiteľstva mestskej časti Bratislava – Podunajské Biskupice pre voľby do orgánov samosprávy obcí, ktoré sa budú konať dňa 10. novembra 2018.

Materiál uviedla starostka mestskej časti PhDr. Alžbeta Ožvaldová. Miestne zastupiteľstvo bez diskusie prijalo

UZNESENIE č. 446/2014-2018
Miestne zastupiteľstvo Mestskej časti Bratislava – Podunajské Biskupice

A.   u r č u j e
v zmysle s § 166 zákona NR SR č. 180/2014 Z. z. o podmienkach výkonu volebného práva, v súlade s § 16 ods. 2, písm. c) zákona SNR č. 377/1990 Zb. o hlavnom meste Slovenskej republiky Bratislave v znení neskorších predpisov, pre voľby do orgánov Mestskej časti Bratislava – Podunajské Biskupice, ktoré sa budú konať dňa 10. novembra 2018:

1. 	tri viacmandátové volebné obvody a to:

	volebný obvod č. 1 zahrňujúci volebné okrsky č. 01 až 06,
	volebný obvod č. 2 zahrňujúci volebné okrsky č. 07 až 15,
	volebný obvod č. 3 zahrňujúci volebné okrsky č. 16 až 20.

2.	počet poslancov miestneho zastupiteľstva na celé volebné obdobie 2018 – 2022 na 15, z toho:

	volebný obvod č. 1:	5 poslancov
	volebný obvod č. 2:	6 poslancov
	volebný obvod č. 3:	4 poslanci

B.   s c h v a ľ u j e
pre volebné obdobie 2018 – 2022 rozsah výkonu funkcie starostu mestskej časti na plný 
pracovný úväzok;

C. p o v e r u j e
starostku mestskej časti možnosťou presunu voličov z jednotlivých ulíc medzi volebnými okrskami pri zachovaní určených volebných obvodov tak, aby pri konečnom vytvorení volebných okrskov bol dodržaný § 8, zákona č. 180/2014 Z. z. o podmienkach výkonu volebného práva.

za: 10 – jednomyseľne

K bodu 03)	Návrh na zmenu uznesenia č. 414/2014-2018  - Použitie finančných prostriedkov z Rezervného fondu Mestskej časti Bratislava - Podunajské Biskupice.

Materiál uviedla starostka mestskej časti PhDr. Alžbeta Ožvaldová. Miestne zastupiteľstvo bez diskusie prijalo

04)

UZNESENIE č. 447/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e 
zmenu v bodoch 1., 5., 8., 9. a doplnenie bodu 10 v uznesení Miestneho zastupiteľstva Mestskej časti Bratislava - Podunajské Biskupice č. 414/2014-2018 zo dňa 24.4.2018 nasledovne:

1.	rekonštrukcia a modernizácia v materských školách vo výške 283 000 Eur,
5.	rekonštrukcia a modernizácia detských ihrísk a nákup nových elementov vo výške 
32 000 Eur,
8.	nákup strojov, prístrojov a zariadení  v materských školách vo výške 18 000 Eur,
9.	nákup strojov, prístrojov a zariadení  v základných školách vo výške 18 100 Eur,
10.	 rekonštrukcia a modernizácia priestorov ekonomického oddelenia na Trojičnom nám.  
 vo  výške 30 000 Eur.

za: 10 – jednomyseľne

K bodu 04)	Zmena č. 5  číselného a programového rozpočtu Mestskej časti Bratislava - Podunajské Biskupice na rok 2018.

Materiál uviedla starostka mestskej časti PhDr. Alžbeta Ožvaldová. Miestne zastupiteľstvo bez diskusie prijalo

UZNESENIE č. 448/2014-2018
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e
1.)   zmenu č. 5  číselného a programového rozpočtu  Mestskej časti Bratislava - Podunajské   
       Biskupice na rok 2018 v nasledovnej štruktúre
         
	Schválený rozpočet	Rozpočet       po zmene č. 4	Zmena rozpočtu	Upravený rozpočet	
			+ / -		
bežné príjmy	7 452 768 €	7 675 561 €	   +   1 712 €	7 677 273 €	
kapitálové príjmy	180 817 €	   180 817 €	   + 12 000 €	   192 817 €	
finančné operácie	0 €	1 823 148 €	   +      136 €	1 823 284 €	
príjmy spolu	7 633 585 €	   9 679 526 €	   + 13 848 €  	  9 693 374 €	
					
bežné výdavky	7 452 768 €	7 740 716 €	   +  1 712  €	7 742 428 €	
kapitálové výdavky	160 064 €	1 918 057 €	   + 12 000 €	1 930 057 €	
finančné operácie	20 753 €	     20 753 €	   +      136 €	     20 889 €	
výdavky spolu	7 633 585 €	9 679 526 €	   + 13 848 €  	  9 693 374 €	

           

05)
                                                  
B.   b e r i e   n a   v e d o m i e
2.)    medzipoložkový presun finančných prostriedkov					
3.)    presun finančných prostriedkov v rámci funkčných klasifikácií alebo programov

                                                       C.  s c h v a ľ u j e
4.)   presun kapitálových finančných prostriedkov vo výške 52 600 € v rámci funkčných 
       klasifikácií a programov.

za: 10 – jednomyseľne

K bodu 05)	Žiadosť o zaujatie stanoviska Mestskej časti Bratislava – Podunajské Biskupice k podnájmu pozemkov registra „C“ parc.č. 5318/1 o výmere 5040 m2 a parc.č. 5318/2 o výmere 2280 m2 v k.ú. Podunajské Biskupice za účelom prevádzkovania lunaparku v čase od 15.10.2018 do 04.11.2018 v prospech: Pavel Gajarský, Hronská 5150/14, 821 07 Bratislava.

Materiál uviedla starostka mestskej časti PhDr. Alžbeta Ožvaldová. Po otvorení diskusie sa o slovo prihlásila prítomná občianka p. Pappová, ktorá vo svojom vystúpení predniesla nesúhlas občanov bývajúcich v blízkosti pozemkov, na ktorých by mal byť lunapark umiestnený. Na predmetnom parkovisku majú obyvatelia zaparkované svoje motorové vozidlá a hluk z lunaparku by rušil obyvateľov okolitých obytných domov. Pani Pappová odovzdala starostke mestskej časti podpisové hárky s 34 podpismi občanov, ktorí vyjadrili svoj nesúhlas s podnájmom pozemkov za účelom prevádzkovania lunaparku. Nakoľko sa do diskusie už nikto neprihlásil, starostka mestskej časti dala hlasovať o navrhnutom uznesení. Za schválenie navrhnutého uznesenia hlasovalo 0 poslancov, 10 poslanci boli proti a hlasovania sa zdržalo 0 poslancov.

Predložený návrh uznesenia nezískal žiadny hlas poslancov na jeho schválenie.

K bodu 06)	Záver.

Záverom starostka mestskej časti PhDr. Alžbeta Ožvaldová poďakovala poslancom 
a  ostatním  prítomným za účasť a ukončila zasadnutie miestneho zastupiteľstva. 

Ing. Eva  J a n i g o v á					PhDr. Alžbeta O ž v a l d o v á  
prednostka							starostka 
miestneho úradu						mestskej časti

Overovatelia zápisnice:		Rozália Múčková	.......................................................
					Attila Foglszinger	.......................................................

Alžbeta  J a n č u l o v á
zapisovateľka